Tolong jelaskan mengenai Masjid Istiqlal dalam bahasa bali

Masjid Istiqlal inggih punika masjid Nasional Negara Républik Indonésia sané magenah ring bekas Taman Wilhemina, nampek saking Monumen Nasional (Monas), ring pusat ibukota Daérah Khusus Ibukota Jakarta. Masjid Istiqal puniki pinaka pikayunan saking Présidén Républik Indonésia ring galahé punika, Ir. Soekarno. Pangenahan batu pertama kalaksanayang olih Ir. Soekarno ring tanggal 24 Agustus 1961. Arsiték Masjid Istiqlal inggih punika Fredich Silaban. Masjid puniki madué wangun modéren nganggén dinding miwah lantai malapis marmer, kahiasin antuk ornamén géometrik saking baja antikarat. Wangunan utama masjid puniki kapah dadod limang lantai tur siki lantai dasar. Wangunan utama kamahkotain siki kubah ageng sané madiaméter 45 méter tur katopang olih 12 tiang ageng. Wénten menara tunggal sané tegehnyané 96,66 méter ring masjid punika. Masjid Istiqlal prasida kadadosang genah antuk 200.000 diri jamaah.

Masjid Istiqlal mawiguna antuk genah beribadah umat Islam, masjid puniki taler kagunayang antuk kantor makudang-kudang organisasi Islam ring Indonésia, kegiatan sosial, miwah kegiatan sané umum. Masjid puniki kadadosang genah wisata sané kasub ring Jakarta. Wisatawan sané malancaran marika ketahnyané wisatawan lokal tur wénten taler wisatawan duranegara. Ritatkala rahina ageng Islam, minakadi Ramadhan, Idul Fitri, Idul Adha, Tahun Baru Hifriyah, Maulid Nabi Muhammad miwah Isra Miraj. Présidén Républik Indonésia ngalaksanayang kegiatan kaagamaan ring masjid puniki, sané kasiarang langsung ring télevisi nasional miwah ring télévisi swasta.